**Az előterjesztést megtárgyalta:**

**- Gazdasági és Városstratégiai Bizottság**

**A határozati javaslatot törvényességi**

**szempontból megvizsgáltam:**

**/: Dr. Károlyi Ákos :/**

**jegyző**

**ELŐTERJESZTÉS**

**Szombathely Megyei Jogú Város Közgyűlése**

**2016. április 20-i ülésére**

**Javaslat**

**a Savaria Megyei Hatókörű Városi Múzeum szakmai tevékenységét érintő pályázatok benyújtásával kapcsolatos döntések meghozatalára**

Az emberi erőforrások minisztere – a belügyminiszterrel és a nemzetgazdasági miniszterrel egyetértésben – pályázatot hirdetett Muzeális intézmények szakmai támogatására (Kubinyi Ágoston Program) és Járásszékhely települési önkormányzatok által fenntartott múzeumok szakmai támogatására.

A pályázatok célja az önkormányzati fenntartású múzeumok modellértékű jó gyakorlatainak támogatása, valamint az önkormányzati fenntartású muzeális intézmények szakmai támogatása a rendelkezésre álló központi költségvetési forrás terhére.

Tekintettel arra, hogy a pályázati kiírás értelmében múzeumot, illetve muzeális intézményt fenntartó járásszékhely települési önkormányzat nyújthat be pályázatot, a Savaria Megyei Hatókörű Városi Múzeum igazgatója támogatási kérelemmel fordult Szombathely Megyei Jogú Város Önkormányzatához. A Múzeum az alábbi alcélokra kezdeményezi a pályázat benyújtását:

1. Muzeális intézmények szakmai támogatása (Kubinyi Ágoston Program)
2. a Savaria Múzeum új állandó kiállításának létrehozása IV. ütem
3. a Szántó Piroska Emléklakás állandó kiállítása felújításának előkészítése – Szántó Piroska műveinek restaurálása
4. Járásszékhely települési önkormányzatok által fenntartott múzeumok szakmai támogatása
5. a Savaria Megyei Hatókörű Városi Múzeum intézményeiben múzeumpedagógiai programok kidolgozása és megvalósítása
6. a Savaria Megyei Hatókörű Városi Múzeum állományvédelmi munkájának támogatása

A pályázati dokumentációt és a szakmai anyagot a Múzeum elkészítette. A pályázatok benyújtására a múzeumot, illetve muzeális intézményt fenntartó települési önkormányzat jogosult, a benyújtás határideje 2016. április 7. napja volt. A pályázatok benyújtásával kapcsolatos előterjesztést a Gazdasági és Városstratégiai Bizottság 2016. március 29-i rendkívüli ülésén előzetesen megtárgyalta és jóváhagyta. Tekintettel arra, hogy a pályázat beadási határidejéig már nem volt lehetséges a Közgyűlés összehívása és a pályázat Közgyűlés általi jóváhagyása, a pályázat a Gazdasági és Városstratégiai Bizottság jóváhagyása és a polgármester döntése alapján, a Savaria Megyei Hatókörű Városi Múzeum szakmai támogatása érdekében benyújtásra került, amelyet azonban a Közgyűlésnek utólagosan jóvá kell hagynia.

A Kubinyi Ágoston Program *b)* alcéljára benyújtott pályázat tervezett összköltsége 3.999.000 Ft, a Járásszékhely települési önkormányzatok által fenntartott múzeumok szakmai támogatására benyújtott pályázatok tervezett összköltsége 3.960.000 Ft és 2.255.000 Ft, amely pályázatok azonban nem igényelnek önrészt.

A Kubinyi Ágoston Program *a)* alcélja esetében az igénylehető támogatás maximum bruttó 35.000.000 Ft lehet. A pályázati kiírás alapján a pályázat feltétele a teljes fejlesztési költség legalább 10%-ának önkormányzati saját forrásból történő biztosítása. Az intézmény az elkészített költségvetés szerint 22.633.940 Ft összköltségű fejlesztést kíván megvalósítani, amelyhez 2.266.950 Ft önrész szükséges. A pályázat megvalósításához szükséges önrész biztosítását az Önkormányzattól kéri a Múzeum.

A támogatás utalása a támogatásról szóló döntés és a támogatási szerződés aláírása után történik, a megítélt támogatást a Kincstár 2016. augusztus 31. napjáig egy összegben folyósítja. A támogatás felhasználásának végső határideje 2017. december 31.

Kérem a Tisztelt Közgyűlést, hogy az előterjesztést megtárgyalni és a határozati javaslatokat elfogadni szíveskedjen.

**Szombathely, 2016. április „ ”**

**/: Dr. Puskás Tivadar :/**

**I.**

**HATÁROZATI JAVASLAT**

**……./2016. (IV.20.) Kgy. sz. határozat**

Szombathely Megyei Jogú Város Közgyűlése a „Javaslat a Savaria Megyei Hatókörű Városi Múzeum szakmai tevékenységét érintő pályázatok benyújtásával kapcsolatos döntések meghozatalára” című előterjesztést megtárgyalta és „A Savaria Múzeum új állandó kiállításának létrehozása IV. ütem” című pályázat benyújtását utólagosan jóváhagyja, azzal, hogy nyertes pályázat esetén a pályázat 2.266.950 Ft összegű saját forrásának fedezetét a 2016. évi költségvetési rendeletben, a pályázat önrészeként biztosítja.

1. A Közgyűlés nyertes pályázat esetén felhatalmazza a polgármestert a Támogatási Szerződés aláírására.

**Felelős:** Dr. Puskás Tivadar, polgármester

Molnár Miklós, alpolgármester

Illés Károly, alpolgármester

Dr. Károlyi Ákos, jegyző

(A végrehajtás előkészítéséért:

Dr. Telek Miklós, a Polgármesteri Kabinet vezetője

Stéger Gábor, a Közgazdasági és Adó Osztály vezetője

Csapláros Andrea, a Savaria Megyei Hatókörű Városi Múzeum igazgatója)

**Határidő:** 1. pont: azonnal

2. pont: a támogatói döntést követően azonnal

**II.**

**HATÁROZATI JAVASLAT**

**……./2016. (IV.20.) Kgy. sz. határozat**

1. Szombathely Megyei Jogú Város Közgyűlése a „Javaslat a Savaria Megyei Hatókörű Városi Múzeum szakmai tevékenységét érintő pályázatok benyújtásával kapcsolatos döntések meghozatalára” című előterjesztést megtárgyalta, és „A Szántó Piroska Emléklakás állandó kiállítása felújításának előkészítése – Szántó Piroska műveinek restaurálása” című pályázat benyújtását utólagosan jóváhagyja.

2. A Közgyűlés nyertes pályázat esetén felhatalmazza a polgármestert a Támogatási Szerződés aláírására.

**Felelős:** Dr. Puskás Tivadar, polgármester

Molnár Miklós, alpolgármester

Illés Károly, alpolgármester

Dr. Károlyi Ákos, jegyző

(A végrehajtás előkészítéséért:

Dr. Telek Miklós, a Polgármesteri Kabinet vezetője

Stéger Gábor, a Közgazdasági és Adó Osztály vezetője

Csapláros Andrea, a Savaria Megyei Hatókörű Városi Múzeum igazgatója)

**Határidő:** 1. pont: azonnal

2. pont: a támogatói döntést követően azonnal

**III.**

**HATÁROZATI JAVASLAT**

**……./2016. (IV.20.) Kgy. sz. határozat**

1. Szombathely Megyei Jogú Város Közgyűlése a „Javaslat a Savaria Megyei Hatókörű Városi Múzeum szakmai tevékenységét érintő pályázatok benyújtásával kapcsolatos meghozatalára” című előterjesztést megtárgyalta, és „A Savaria Megyei Hatókörű Városi Múzeum intézményeiben múzeumpedagógiai programok kidolgozása és megvalósítása” című pályázat benyújtását utólagosan jóváhagyja.

2. A Közgyűlés nyertes pályázat esetén felhatalmazza a polgármestert a Támogatási Szerződés aláírására.

**Felelős:** Dr. Puskás Tivadar, polgármester

Molnár Miklós, alpolgármester

Illés Károly, alpolgármester

Dr. Károlyi Ákos, jegyző

(A végrehajtás előkészítéséért:

Dr. Telek Miklós, a Polgármesteri Kabinet vezetője

Stéger Gábor, a Közgazdasági és Adó Osztály vezetője

Csapláros Andrea, a Savaria Megyei Hatókörű Városi Múzeum igazgatója)

**Határidő:** 1. pont: azonnal

2. pont: a támogatói döntést követően azonnal

**IV.**

**HATÁROZATI JAVASLAT**

**……./2016. (IV.20.) Kgy. sz. határozat**

Szombathely Megyei Jogú Város Közgyűlése a „Javaslat a Savaria Megyei Hatókörű Városi Múzeum szakmai tevékenységét érintő pályázatok benyújtásával kapcsolatos döntések meghozatalára” című előterjesztést megtárgyalta, és „A Savaria Megyei Hatókörű Városi Múzeum állományvédelmi munkájának támogatása” című pályázat benyújtását utólagosan jóváhagyja.

A Közgyűlés nyertes pályázat esetén felhatalmazza a polgármestert a Támogatási Szerződés aláírására.

**Felelős:** Dr. Puskás Tivadar, polgármester

Molnár Miklós, alpolgármester

Illés Károly, alpolgármester

Dr. Károlyi Ákos, jegyző

(A végrehajtás előkészítéséért:

Dr. Telek Miklós, a Polgármesteri Kabinet vezetője

Stéger Gábor, a Közgazdasági és Adó Osztály vezetője

Csapláros Andrea, a Savaria Megyei Hatókörű Városi Múzeum igazgatója)

**Határidő:** 1. pont: azonnal

2. pont: a támogatói döntést követően azonnal